บีเอ็มดับเบิลยู 5 ซีรีส์

บีเอ็มดับเบิลยู 5 ซีรีส์ (BMW 5 Series) เป็นรถยนต์นั่งประเภทหรูหราขนาดกลาง ที่บีเอ็มดับเบิลยูเริ่มผลิตตั้งแต่ พ.ศ. 2515 ต่อจากบีเอ็มดับเบิลยูนิวคลาส ปัจจุบันมีทั้งหมด 8 โฉม

**รุ่นที่ 1 (E12; พ.ศ. 2515-พ.ศ. 2524)**
บีเอ็มดับเบิลยู 5 ซีรีส์ รุ่นที่ 1
บีเอ็มดับเบิลยู 5 ซีรีส์ รุ่นที่ 1 (หลังปรับโฉม)
บีเอ็มดับเบิลยู 5 ซีรีส์ E12 นับเป็นจุดเริ่มต้นของ บีเอ็มดับเบิลยู 5 ซีรีส์ โดยมันได้รับช่วงต่อมาจาก BMW 2000 ดีไซน์ภายนอกถูกออกแบบโดย Paul Bracq นักออกแบบชื่อดังชาวฝรั่งเศส จุดเด่นของ E12 คือความปลอดภัยของห้องโดยสารโดยมีการนำระบบคอมพิวเตอร์เข้ามาช่วยในการออกแบบเพื่อความปลอดภัยที่มากขึ้น โฉมนี้เป็นโฉมที่สร้างความสำเร็จทางด้านยอดขายอย่างถล่มทลายให้กับ BMW เลยทีเดียว

**รุ่นที่ 2 (E28; พ.ศ. 2524-พ.ศ. 2531)**
บีเอ็มดับเบิลยู 5 ซีรีส์ รุ่นที่ 2
บีเอ็มดับเบิลยู 5 ซีรีส์ รุ่นที่ 2 (ภายใน)
บีเอ็มดับเบิลยู 5 ซีรีส์ E28 จำหน่ายในปี พ.ศ. 2524 จนถึงปี พ.ศ. 2531 เส้นสายบนตัวถังของโฉม E28 ยังคงเหมือนกับตัว E12 ไว้ แต่จะขยายกระจังหน้าและเปลี่ยนโคมไฟหน้าเล็กน้อยให้ดูทันสมัยขึ้น ช่วงล่างถูกพัฒนาขึ้นใหม่ทั้งหมด เริ่มมีการใส่ระบบเบรก ABS, Computer On-Board, และหัวฉีดแบบอิเล็กทรอนิคเข้ามาในโฉมนี้ แถมยังมีการปล่อยรุ่นสมรรถนะสูงอย่าง M5 ออกมาเป็นครั้งแรกด้วย

**รุ่นที่ 3 (E34; พ.ศ. 2531-พ.ศ. 2539)**
บีเอ็มดับเบิลยู 5 ซีรีส์ รุ่นที่ 3
บีเอ็มดับเบิลยู 5 ซีรีส์ รุ่นที่ 3 (ภายใน)
บีเอ็มดับเบิลยู 5 ซีรีส์ E34 รุ่นนี้จำหน่ายในไทยเมื่อปี 2532 โดยมันเป็นรุ่นที่ได้รับความนิยมอยู่ไม่น้อย ไม่แพ้กับ 3 Series E30 และคู่แข่งอย่าง Mercedes-Benz W124 E Class ในขณะนั้น โดยรุ่นย่อยที่ขายที่สุดคือ 525i เพราะเป็นรถที่แรงและทรงพลัง ด้วยเครื่องยนต์ M20 6 สูบ 2.5 ลิตร ต่อมาได้เปลี่ยนเครื่องยนต์ใหม่เป็น M50 และ M50U 6 สูบ 2.0 – 2.5 ลิตร รุ่นนี้ได้ขายเรื่อยๆ ไปจนถึงปลายปี 2539 แล้วลากขายรถในสต๊อกจนถึงปี 2540 โฉมนี้จัดเต็มเรื่องระบบความปลอดภัยมาก มีการใส่ถุงลมนิรภัย, เบรก ABS, และระบบควบคุมเสถียรภาพการทรงตัว ASC มาให้ด้วย
รุ่นนี้ยังมีรุ่นพิเศษในประเทศไทยโดยเฉพาะคือ 520iS โดยได้มีการปรับจูนเครื่องใหม่ให้แรงขึ้น และเป็นรุ่นที่มีการปรับแต่งเครื่องยนต์โดยยนตรกิจ (Yontrakit Industry Co., Ltd.) จากโรงงานโดยตรง 2.0 ลิตร M50 6 สูบ 150 แรงม้า

**รุ่นที่ 4 (E39; พ.ศ. 2539-พ.ศ. 2547)**
บีเอ็มดับเบิลยู 5 ซีรีส์ รุ่นที่ 4
บีเอ็มดับเบิลยู 5 ซีรีส์ รุ่นที่ 4 (ปรับโฉม)
บีเอ็มดับเบิลยู 5 ซีรีส์ E39 เป็นรุ่นที่ต่อจาก E34 โดยจำหน่ายในประเทศไทยเมื่อปี 2540 ซึ่งเป็นปีเดียวกันกับปีที่เกิดเหตุการณ์วิกฤติเศรษฐกิจต้มยำกุ้งเมื่อ กรกฎาคม 2540 พอดี รุ่นนี้ที่ขายในไทยมีอยู่ 4 รุ่นด้วยกันคือ 520i 523i 523iA และ 528i คู่แข่งของมันก็คือ Mercedes Benz E Class W210 และ Volvo 960 รุ่นตาเล็ก (ต่อมาได้เปลี่ยนชื่อรุ่นเป็น S90 และจำหน่ายแทนที่โดย S80 ซึ่งเป็นรถขับล้อหน้าในปี 2542) รุ่นนี้ได้มีการใส่ของไฮเทคในยุคนั้นอย่างเต็มรูปแบบ เช่น พวงมาลัย Multi-Function, ระบบนำทางดาวเทียม(สเปกไทยไม่มีระบบนี้), เบาะ Active Seat, และ DSC รุ่นย่อยที่ขายดีที่สุดคือ 523i และ 523iA โดยใช้เครื่องยนต์ 2.5 ลิตร 6 สูบ 170 แรงม้า รหัส M52 และ M52TU รุ่นนี้เป็นรุ่นที่จำหน่าย 2 สมัยในไทยคือ ยุคแรกขายโดยยนตรกิจ และหลังจากนั้นก็เป็นยุคบริษัทแม่มาขายเองเมื่อปี 2541 ต่อมาได้มีการเปิดตัวรุ่นปรับโฉมในประเทศไทยเมื่อปี 2544 โดยยกเลิกจำหน่าย 520i (2.0 ลิตร) และ 528i (2.8 ลิตร) เครื่องยนต์รุ่น M52 ทิ้งไป และได้เปลี่ยนรุ่นย่อยจาก 528i เป็น 530i รหัสเครื่องยนต์ M54B30 ในปี 2546 E39 รุ่นปรับโฉมหรือ LCI ในประเทศไทยได้มีการเปลี่ยนเครื่องยนต์ใหม่เป็นรหัส M52TUB24 2.4 ลิตร 6 สูบ 184 แรงม้า ในรุ่น 523i และ 523iA และเครื่องยนต์ 3.0 ลิตร 6 สูบ 230 แรงม้า รหัส M54B30 ในรุ่น 530i โดยรุ่นย่อยของตัวปรับโฉมหรือตัว LCI ที่ขายในประเทศไทยมีดังนี้ 
523i/523iA (2.4 ลิตร 6 สูบ M52TUB24) : executive, comfort, sport
530i (3.0 ลิตร 6 สูบ M54B30) : M Sport 
E39 ได้ขายเรื่อยๆ จนยุติการจำหน่ายในไทยในปลายปี 2546 และลากขายจนหมดสต๊อกในปี 2547 ก่อนที่จะเปิดตัวรุ่นใหม่อย่าง E60 ในเวลาต่อมา

**รุ่นที่ 5 (E60/E61; พ.ศ. 2547-พ.ศ. 2553)**
บีเอ็มดับเบิลยู 5 ซีรีส์ รุ่นที่ 5
บีเอ็มดับเบิลยู 5 ซีรีส์ รุ่นที่ 5 รุ่นปรับโฉม
บีเอ็มดับเบิลยู 5 ซีรีส์ E60 เปิดตัวในเมืองไทยอย่างเป็นทางการครั้งแรกเมื่อวันที่ 11 กุมภาพันธ์ พ.ศ. 2547 โดยช่วงแรกจะจำหน่ายรุ่น 525i (2.5 L M54) และ 530i (3.0 L M54) เป็นรุ่นนำเข้า ต่อมาได้มีการเปิดตัวรุ่นประกอบในประเทศในช่วงปลายปีเดียวกันและได้เพิ่มอีก 2 รุ่นเป็น 4 รุ่นคือ 520i 2.0 ลิตร 525i 525i-SE 2.5 ลิตร และ 530i 3.0 ลิตร ในปี พ.ศ. 2549 รุ่นนี้ได้สร้างปรากฏการณ์ใหม่โดยเพิ่มรุ่นเครื่องดีเซล 2.0 ลิตร M47 163 แรงม้าเป็นทางเลือกใหม่ในรุ่น 520d ในวันที่ 9 กันยายน พ.ศ. 2549 ก่อนจะมีการเปิดตัวรุ่นปรับโฉมหรือ LCI ในปี พ.ศ. 2550 หรือ 1 ปีถัดมา หลังจากนั้นในปลายปี พ.ศ. 2552 ได้เพิ่มรุ่นย่อยใหม่ให้กับรุ่นขายดีอย่าง 520d คือ 520d Corporate 2.0 ลิตร N47 โดยปรับราคาให้ดูน่าจับต้องได้ในราคา 2.999 ล้านบาท ก่อนที่จะถูกแทนที่โดย รุ่นที่ 6 หรือ F10 รุ่นนี้มีการใส่ระบบ iDrive เป็นอุปกรณ์มาตรฐานและระบบที่ไฮเทคขึ้นจากรุ่นก่อน เช่น Adaptive Cruise Control, เซนเซอร์ถอยจอด, Head-Up Display และมันยังเป็น 5-Series รุ่นแรกและรุ่นเดียวที่คอนโซลกลางไม่เอียงเข้าหาคนขับด้วย

**รุ่นที่ 6 (F10/F11/F07/F18; พ.ศ. 2553-พ.ศ. 2560)**
บีเอ็มดับเบิลยู 5 ซีรีส์ รุ่นที่ 6 สีทองแชมเปญ
บีเอ็มดับเบิลยู 5 ซีรีส์ รุ่นที่ 6 รุ่นปรับโฉม
บีเอ็มดับเบิลยู 5 ซีรีส์ F10 เปิดตัวอย่างเป็นทางการในงาน BMW Xpo 2010 โดยทำตลาดดังนี้ 
พ.ศ. 2553- มีการเปิดตัวครั้งแรกโดยเป็นรุ่นนำเข้าทั้ง 2 รุ่นคือ BMW 535i และ BMW 530d เครื่องยนต์ 3.0 L- มีการเปิดตัว BMW 523i ใหม่ เครื่องยนต์ 2.5 ลิตร N52B25 I6 รุ่นประกอบในประเทศ โดยมี 2 รุ่น ประกอบด้วย BMW 523i และ BMW 523i Highline
พ.ศ. 2554- มีการเพิ่มรุ่นย่อยใหม่เป็นรุ่น 520d เครื่องยนต์ 2.0 ลิตร N47D20 4 สูบ และ 525d เครื่องยนต์ 3.0 ลิตร N57D30 6 สูบ ซึ่งเข้ามาแทนที่ 530d รุ่นนำเข้า โดยทั้ง 2 รุ่นเป็นรุ่นประกอบในประเทศ- มีการเพิ่มรุ่นย่อยใหม่เป็นรุ่น 520d Touring Sport รถแวกอนพร้อมชุดแต่ง M Sport 
พ.ศ. 2555- มีการเปิดตัวรุ่นย่อยใหม่ในรุ่นเครื่องเบนซินอย่าง 520i, 528i, และ 528i Sport โดยทั้ง 3 รุ่น เข้ามาจำหน่ายแทน 523i - มีการเปิดตัวรุ่น ActiveHybrid 5 เป็นครั้งแรกในประเทศไทย ด้วยเทคโนโลยีของเครื่องยนต์ไฮบริดเต็มรูปแบบ ขนาด 3.0 ลิตร N55B30 turbo I6 340 แรงม้า
พ.ศ. 2556- มีการปรับอุปกรณ์ใหม่โดยเพิ่มระบบความบันเทิงสำหรับผู้โดยสารด้านหลัง Rear Seat Entertainment (ยกเว้นรุ่น 520d, 520i และ 528i Sport) พร้อมจอขนาด 9.2 นิ้ว 2 ตำแหน่ง แยกการแสดงผลเป็นอิสระ พร้อมรีโมทคอนโทรล สามารถดูโทรทัศน์และภาพยนตร์จากแผ่น DVD, แผนที่จากระบบนำทางผ่านดาวเทียม, และแยกการฟังวิทยุผ่านทางหูฟังส่วนตัวซึ่งเป็นอุปกรณ์เสริม และ (รุ่น 525d luxury จะเป็นสีทองแชมเปญ และมีราคาเริ่มต้นที่ 4,399,000 บาท มีไม่ถึง 5 คัน ปัจจุบันราคามือสอง 14,000,000+ บาท)
พ.ศ. 2557- มีการเปิดตัวรุ่นปรับโฉมหรือ LCI โดยมี 7 รุ่นย่อยคือ 520i, 520d, 525d M Sport, 525d Luxury, 528i M Sport, 528i Luxury และ ActiveHybrid 5
พ.ศ. 2558- มีการตัดรุ่น 520d และ ActiveHybrid 5 ทิ้งไป- มีการเพิ่มรุ่นย่อยใหม่เป็นรุ่น 520d M Sport แทน 520d รุ่น base
พ.ศ. 2559- มีการเปิดตัวรุ่นย่อยใหม่ของคนรักรถดีเซลที่ต้องราคาที่จับต้องได้คือ 520d Elite โดยตัดชุดแต่ง M Sport / ล้อ M Sport ออกไป ได้ล้ออัลลอยขนาด 17 นิ้ว ส่วน Option พื้นฐาน และอุปกรณ์ต่างๆ ใกล้เคียงกับ 520d M Sport เดิม
พ.ศ. 2560- ยุติการทำตลาดโดยถูกจำหน่ายแทนที่โดยรุ่นที่ 7 หรือ G30

**รุ่นที่ 7 (G30/G31/G38; พ.ศ. 2560-2566)**
บีเอ็มดับเบิลยู 5 ซีรีส์ รุ่นที่ 7
บีเอ็มดับเบิลยู 5 ซีรีส์ G30 เปิดตัวในประเทศไทยอย่างเป็นทางการในเดือนกุมภาพันธ์ พ.ศ. 2560 โดยทำตลาดดังนี้
พ.ศ. 2560- เปิดตัวครั้งแรกโดยจำหน่าย 3 รุ่นย่อยคือ 520d Luxury, 520d Luxury (Limited) และ 530i M Sport โดยเป็นรุ่นนำเข้าทั้งคัน- มีการเปิดตัวรุ่นประกอบในประเทศเป็น 520d Sport ในเดือนสิงหาคม- มีการเปิดตัว 530e Plug-in Hybrid ทั้ง 2 รุ่นย่อยคือ Luxury และ M Sport รุ่นประกอบในประเทศในงาน Motor Expo 2017 โดยเข้ามาจำหน่ายแทนรุ่นนำเข้า    
พ.ศ. 2561
บีเอ็มดับเบิลยู M5 (F90)- มีการเปิดตัว 530i Touring M Sport รถแวกอน 5 ประตู ครั้งแรกในงาน Motor Show 2018- วันที่ 22 กุมภาพันธ์ พ.ศ. 2561 ได้เปิดตัวอย่างเป็นทางการในประเทศไทย และ ได้จำหน่ายรุ่นสมรรถนะสูง M5 ราคา 13,339,000 บาท (นำเข้าทั้งคันจากเยอรมนี)
*การเปิดตัวรุ่นย่อยใหม่เป็นรุ่น 520d M Sport โดยจำหน่ายแทนรุ่น 520d Sport เดิม
*มีการเพิ่มรุ่นย่อยใหม่ 530e Highline เพื่อมาแทนรุ่น 530e Luxury เดิม
พ.ศ. 2562- มีการเพิ่มรุ่นย่อยใหม่ 530e Elite ในราคา 2.999 ล้านบาท
พ.ศ. 2563- มีการตัดรุ่น 530e Highline ทิ้งไป
พ.ศ. 2564
บีเอ็มดับเบิลยู 5 ซีรีส์ รุ่นที่ 7 (ปรับโฉม)- มีการเปิดตัวรุ่นปรับโฉมหรือ LCI ให้กับ 530e และ 520d เมื่อวันที่ 20 มกราคมที่ผ่านมา โดยเพิ่มสีใหม่ น้ำเงิน Phytonic Blue และ สีเทานม Bernina Grey Amber Effect ในรุ่น M Sport เปลี่ยนกันชนหน้าและหลังดีไซน์ใหม่ พร้อมเพิ่มออปชั่นที่มากกว่าเดิม รวมไปถึงเพิ่มระบบ Xtraboost ใน 530e ส่วนรุ่นย่อย มี 3 รุ่นเหมือนเดิม (520d M Sport, 530e Elite/M Sport)
พ.ศ. 2565- มีการเปิดตัวรุ่น 520d M Sport (M Performance Edition) จำนวนจำกัด 80 คัน ประกอบด้วย กระจังหน้า, ลิ้นกันชนหน้า, สปอยเลอร์หลัง, ฝาครอบกระจก M Performance คาร์บอน, สติ๊กเกอร์ M Performance คาดด้านข้างตัวรถ และ โลโก้ M Performance ที่กาบประตูรถ ราคา 3,619,000 บาท- มีการเปิดตัวรุ่น BMW 530e Plug-in Hybrid M Sport M Performance Edition ตามมา ประกอบด้วย กระจังหน้า, ลิ้นกันชนหน้า, สปอยเลอร์หลัง และ ฝาครอบกระจก M Performance คาร์บอน, สติ๊กเกอร์ M Performance คาดด้านข้างตัวรถ และ บริเวณสเกิร์ตข้าง เพิ่มเงิน 80,000 บาท - เปิดตัว BMW M5 Competition (LCI) ราคา 13,399,000 บาท (นำเข้าทั้งคันจากเยอรมนี) 
พ.ศ. 2566
*เปิดตัวรุ่นย่อยใหม่ 530e Luxury แทนรุ่น Elite เดิม ส่วน 520d/530e M Sport จะเปลี่ยนชุดตกแต่งใหม่เป็น M Sport Pro โดยจะได้กระจังหน้าสีดำมาให้ 

**รุ่นที่ 8 (G60/G61/G68; พ.ศ. 2566-ปัจจุบัน)**
บีเอ็มดับเบิลยู 5 รุ่นที่ 8 (G60; 520i)
บีเอ็มดับเบิลยู 5 รุ่นที่ 8 (G60; i5)
มีภาพ Spyshot ของ BMW 5-Series รุ่นถัดไป มาให้ชมกันแล้ว ซึ่งมีรายงานว่าจะใช้รหัสตัวถัง G60 รวมไปถึงขุมพลังที่มีข่าวว่าจะเป็น 5-Series รุ่นแรกที่มี EV และ อาจเป็นรุ่นสุดท้ายที่มีเครื่องยนต์สันดาปภายในอย่างเดียวให้เลือก นอกจากนั้น ภาพชุดนี้ยังติดภาพของรุ่นใหญ่อย่าง 7-Series รุ่นถัดไป มาให้ชมกันด้วย โดยเป็นคันใหญ่ที่จอดติดกันแต่อำพรางแน่นหนากว่า
BMW 5-Series รุ่นถัดไป (G60) มีดีไซน์ด้านหน้าที่ดูจะย้อนยุคกลับไปในอดีตกับอัตลักษณ์หน้าฉลาม ทั้งยังมีไฟหน้าทรงที่ค่อนข้างดุเหมือนของ E60 เสริมด้วยหน้ายาวแต่มี overhang สั้น มือเปิดประตูเป็นแบบจมลงตัวถังเหมือน i4 ด้านหลังเห็นจะเปลี่ยนไฟท้ายที่เพรียวยาวและแคบลง เสริมด้วยสปอยเลอร์หลังในตัว ส่วนสาเหตุที่ระบุว่าอาจเป็น PHEV / EV เนื่องจากกระจังหน้าดูเป็นแบบปิดทึบ และ มีช่องชาร์จไฟฟ้าที่แก้มหน้า
ห้องโดยสารคาดว่าจะเปลี่ยนใหม่หมดเช่นกัน โดยอาจนำระบบแสดงผลจอคู่อย่างมาตรวัด ขนาด 12.3 นิ้ว และ หน้าจอสัมผัส ขนาด 14.9 นิ้ว พร้อมระบบปฏิบัติการ iDrive 8 มาใช้ ส่วนขุมพลังมีรายงานว่าจะมีให้เลือกครบถ้วนทั้ง เบนซิน, ดีเซล, PHEV และ EV ซึ่งอย่างหลังสุดอาจใช้รหัส i5 ตามเกณฑ์การตั้งชื่อของค่าย ดังจะเห็นได้จาก i4 อันเป็น 4-Series ขุมพลังไฟฟ้า
ในส่วนของขุมพลังไฟฟ้า อาจมีแบตเตอรี่ขนาด 70 และ 100 kWh ให้เลือก ขับขี่ได้ไกลสุดไม่ต่ำกว่า 400 กิโลเมตร พร้อมทางเลือกมอเตอร์เดี่ยวขับเคลื่อนล้อหลัง หรือ มอเตอร์คู่ขับเคลื่อนสี่ล้อ คาดว่า BMW 5-Series รุ่นถัดไป
All-new BMW 5 Series (G60) รุ่นปี 2024 ใหม่ ถูกเผยโฉมอย่างเป็นทางการครั้งแรกเมื่อวันที่ 24 พฤษภาคมที่ผ่านมา พร้อมกับการเผยโฉม BMW i5 ขุมพลังไฟฟ้าล้วนเป็นครั้งแรกเช่นกัน
ด้านขุมพลังของ BMW 5 Series G60 ใหม่ มีขุมพลังให้เลือกทั้งเบนซินและดีเซลที่มาพร้อมเทคโนโลยี Mild-hybrid 48 โวลต์ และเครื่องยนต์ Plug-in Hybrid ภายใต้รหัส 530e และ 550e xDrive
บีเอ็มดับเบิลยู i5 พร้อมชุดแต่ง M Sport Package Pro
แต่ไฮไลต์เด่นอยู่ที่ขุมพลังไฟฟ้าในรุ่น i5 ที่มีให้เลือกทั้งรหัส i5 eDrive40 และ i5 M60 xDrive โดยรุ่น i5 eDrive40 ขับเคลื่อนด้วยมอเตอร์ไฟฟ้า 1 ตัวกำลังสูงสุด 340 แรงม้า (HP) แรงบิดสูงสุด 430 นิวตัน-เมตร ขับเคลื่อนล้อคู่หลัง ให้อัตราเร่ง 0-100 กม./ชม. ในเวลา 6.0 วินาที ทำความเร็วสูงสุดได้ 193 กม./ชม. และมีระยะทางขับขี่ 497 - 582 กิโลเมตรตามมาตรฐาน WLTP
ส่วนรุ่น i5 M60 xDrive มาพร้อมมอเตอร์ไฟฟ้ากำลังสูงสุดถึง 601 แรงม้า แรงบิดสูงสุด 820 นิวตัน-เมตร สามารถเร่งความเร็วจาก 0-100 กม./ชม. ในเวลาเพียง 3.8 วินาที และทำความเร็วสูงสุดได้ 230 กม./ชม. พร้อมแบตเตอรี่ที่ให้ระยะทางขับขี่ 455 - 516 กิโลเมตรตามมาตรฐาน WLTP
ส่วนกำหนดการวางจำหน่าย BMW 5 Series Sedan ในตลาดโลกจะมีขึ้นในเดือนตุลาคม 2566 นี้ ส่วนในประเทศไทย คาดว่าจะได้เจอกันช่วงต้นปี 2567 เป็นอย่างช้าที่สุด
ล่าสุด ทาง BMW (Thailand) เตรียมเปิดตัว BMW 5-Series (G60) ในประเทศไทย อย่างเป็นทางการ วันที่ 19 ตุลาคม 2023 ที่จะถึงนี้ โดยจะประเดิมด้วย BMW i5 ขุมพลังไฟฟ้า 100% ก่อนที่รุ่นเครื่องยนต์สันดาปปกติจะตามออกมาหลังจากนี้
พ.ศ. 2566- เปิดตัว “BMW i5” รหัสตัวถัง G60 BEV เป็นครั้งแรกในประเทศไทย ที่เปิดตัวรหัส i5 รถไฟฟ้า100% บนพื้นฐานเดียวกับ All NEW 5-Series รหัสตัวถัง G60 เป็นแบบนำเข้าทั้งคัน CBU จากเยอรมนี ก่อนที่จะเปิดตัว All NEW 5-Series เครื่องยนต์สันดาปปกติ และ Plug-in Hybrid ประกอบในไทย ตามมาในช่วงปีหน้า 2024
** i5 eDrive40 M Sport (ขับเคลื่อนล้อหลัง) : 4,999,000 บาท
** i5 M60 xDrive (ขับเคลื่อน4ล้อ) : 5,599,000 บาท
พ.ศ. 2567- เปิดตัว “All NEW 5-Series" รหัสตัวถัง G60 ที่เปิดตัวรหัส 520d และ 530e บนพื้นฐานเดียวกับ All NEW 5-Series รหัสตัวถัง G60 เป็นแบบประกอบในไทย 
** 520d M Sport Pro  3,779,000 บาท
** 530e M Sport Pro  3,949,000 บาท- ต่อมา มีการเปิดตัว i5 เพิ่มอีก 1 รุ่น คือ i5 eDrive40 M Sport (Inspiring) รุ่นย่อยใหม่ Inspiring ราคาถูกลง 400,000 บาท
** i5 eDrive40 M Sport (Inspiring) (ขับเคลื่อนล้อหลัง) : 4,599,000 บาท (NEW)
** i5 eDrive40 M Sport (ขับเคลื่อนล้อหลัง) : 4,999,000 บาท
** i5 M60 xDrive (ขับเคลื่อน4ล้อ) : 5,599,000 บาท
*** BMW i5 eDrive40 M Sport (Inspiring) แตกต่างจาก รุ่น M Sport ดังนี้
**** รุ่นย่อยใหม่ i5 eDrive40 M Sport Inspiring
**** เปลี่ยน ล้ออัลลอย จาก 20 นิ้ว เป็น 19 นิ้ว Double Spoke ตกแต่งสี BiColor Grey แบบสลับสี / ยาง จาก 20 นิ้ว เป็น ขนาด 245/45 R19 / ช่วงล่างจาก Adaptive เป็น M Sport / ระบบช่วยเหลือการขับขี่ Driving Assistant Plus จาก Professional เหลือ Plus / เบาะนั่งคู่หน้า จาก Comfort เป็น Sport
**** ยกเลิก สปอยเลอร์หลัง ดีไซน์ M / ระบบระบายอากาศ Ventilated Seat เบาะนั่งคู่หน้า
**** ราคาถูกลงกว่าเดิม 400,000 บาท- BMW ประเทศไทย เผยโฉม BMW i5 eDrive40 M Sport Touring เป็นครั้งแรก พร้อมเปิดจองผ่านช่องทางออนไลน์ผ่าน https://shop.bmw.co.th ตั้งแต่วันที่ 18 กรกฎาคม 2567 เวลา 13:00 น. เป็นต้นไป กับราคาเริ่มต้น 4,899,000 บาท มีจำนวนจำกัด 10 คันเท่านั้น
** i5 Touring eDrive40 M Sport  4,899,000 บาท >> โควต้าล็อตแรก 7 คัน
** i5 Touring eDrive40 M Sport PRO  4,999,000 บาท >> โควต้าล็อตแรก 3 คัน
BMW i5 Touring รถไฟฟ้า100% หมดแล้ว ! จองเต็มโควต้าใน 25 นาทีแรก สำหรับล็อตแรก 10 คัน แบ่งเป็น eDrive40 M Sport 7 คัน และ eDrive40 M Sport PRO 3 คัน - ในงาน มหกรรมยานยนต์ ครั้งที่ 41 (Motor Expo 2024) ได้เปิดตัว BMW M5 (G90) THE M HYBRID V8 727 PS 1,000 Nm ค่ายใบพัดฟ้าขาวเดินหน้าเปิดตัวรถอย่างต่อเนื่องทั้งในรูปแบบรุ่นปรับโฉม LCI ไปจนถึงรุ่นใหม่ All-new โดยเฉพาะ รุ่นสมรรถนะสูงอย่าง M5 ที่เปิดตัวพร้อมขุมพลังเครื่องยนต์สันดาปภายในพ่วงด้วยระบบขับเคลื่อนด้วยมอเตอร์ไฟฟ้าแบบเสียบปลั๊กชาร์จได้เป็นครั้งแรก โดยใช้บริการขุมพลังจาก XM รถ SUV คันโตที่มากด้วยสมรรถนะ
** BMW M5 (G90) : 12,999,000 บาท
*** สามารถเลือกเพิ่ม Option : M Carbon Ceramic Brake ได้ + 700,000 บาท ราคาอยู่ที่ 13,699,000 บาท
บีเอ็มดับเบิลยู M5 (G90)
บีเอ็มดับเบิลยู M5 (G99) เตรียมเปิดตัวในไทย
พ.ศ. 2568

**อ้างอิง**
5 ซีรีส์